FI Euroopan unionin virallinen lehti L 141/16

EFTAn VALVONTAVIRANOMAISEN PÄÄTÖS

N:o 92/12/KOL,

annettu 13 päivänä maaliskuuta 2012,

jolla muutetaan Euroopan talousalueesta tehdyn sopimuksen liitteessä I olevan I luvun 1.2 jakson 39 kohdassa olevaa luetteloa kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyistä rajatarkastusasemista Islannissa ja Norjassa ja kumotaan EFTAn valvontaviranomaisen päätös N:o 367/11/KOL

EFTAn VALVONTAVIRANOMAINEN, joka

OTTAA HUOMIOON ETA-sopimuksen liitteessä I olevan I luvun johdanto-osan 4 kohdan B kohdan 1 ja 3 alakohdan sekä 5 kohdan b alakohdan,

OTTAA HUOMIOON ETA-sopimuksen liitteessä I olevan I luvun 1.1 jakson 4 kohdassa mainitun säädöksen (kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annettu neuvoston direktiivi 97/78/EY (1), sellaisena kuin se on muutettuna ja mukautettuna ETA-sopimukseen sopimuksen liitteessä I tarkoitetuilla alakohtaisilla mukautuksilla, ja erityisesti sen 6 artiklan 2 kohdan,

OTTAA HUOMIOON kollegion päätöksen N:o 68/12/KOL, jolla toimivaltainen kollegion jäsen valtuutetaan antamaan tämä päätös,

sekä katsoo seuraavaa:

Norjan elintarviketurvallisuusviranomainen, jäljempänä ’Mattilsynet’ ilmoitti 1 päivänä maaliskuuta 2011 EFTAn valvontaviranomaiselle, jäljempänä ’viranomainen’, että se oli peruuttanut Norjan hyväksyttyjen rajatarkastusasemien luettelossa olevan rajatarkastusasema Båtsfjord Portin (Traces-koodi NO BJF 1) hyväksynnän sen vuoksi, että aseman tiloille aiheutui suurta vahinkoa 28 päivänä tammikuuta 2011 tapahtuneessa tulipalossa. Mattilsynetin ilmoituksen mukaan kyseinen rajatarkastusasema ei tulipalon seurauksena enää täytä sosiaalitiloja, laboratorioita ja varastotiloja koskevia lakisääteisiä vaatimuksia.

Hyväksynnän peruuttaminen ja siitä viranomaiselle ilmoittaminen tehtiin Norjan lain (Instruks om grensekontrollstasjoner mv. I luku, 2 kohta) mukaisesti. Kyseisellä lailla pannaan täytäntöön direktiivin 97/78/EY 6 artiklan 3 kohta, ja sen mukaan kansallisen toimivaltaisen viranomaisen on ilmoitettava viranomaiselle sellaisista rajatarkastusasemaa tai tarkastuskeskusta koskevista muutoksista, joilla voi olla vaikutusta Euroopan talousalueesta tehdyn sopimuksen liitteessä I olevan I luvun 1.2 jakson 39 kohdassa olevaan luetteloon rajatarkastusasemista Islannissa ja Norjassa.

Direktiivin 97/78/EY 6 artiklan 4 kohdan mukaan viranomainen laatii ja julkaisee luettelon hyväksytyistä rajatarkastusasemista ja hyväksynnän väliaikaisista peruuttamisista.

EFTAn valvontaviranomainen muutti 11 päivänä huhtikuuta 2011 annetulla päätöksellä N:o 111/11/KOL (2) luetteloa rajatarkastusasemista niin, että siinä otetaan huomioon rajatarkastusasema Båtsfjord Portin (Traces-koodi NO BJF 1) poistaminen Norjan rajatarkastusasemia koskevasta luettelosta, ja laati uuden luettelon kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyistä rajatarkastusasemista Islannissa ja Norjassa.

Päätös N:o 111/11/KOL kumottiin sittemmin 30 päivänä marraskuuta 2011 annetulla päätöksellä N:o 367/11/KOL (3), sen jälkeen kun viranomainen oli tehnyt Euroopan komission elintarvike- ja eläinlääkintätoimiston kanssa yhteisen tarkastuksen Islannissa niiden luokkien laajentamiseksi, joiden tarkastuksia varten Keflavík Airportin (IS KEF 4) ja Reykjavík Eimskipin (IS REY 1a) rajatarkastusasemat on hyväksytty.

Viranomainen sai 9 päivänä joulukuuta 2011 Norjalta kutsun tulla tarkastamaan rajatarkastusasema Båtsfjord Portin uudet tilat ja pyynnön kumota rajatarkastusaseman hyväksynnän peruuttamisen. Norja toimitti viranomaiselle lisätietoja rakentamisaikataulusta ja rajatarkastusaseman uuden pohjapiirroksen.

Viranomainen suoritti rajatarkastusasema Båtsjord Portin tarkastuksen 13 ja 15 päivän helmikuuta 2012 välisenä aikana. Tarkastuksen yhteydessä tehtyjen havaintojen perusteella se ehdotti, että rajatarkastusasema Båtsfjord Portin (Traces-koodi NO BJF 1) hyväksynnän peruuttaminen kumottaisiin ja että laadittaisiin uusi luettelo kolmansista maista tuotavien eläinten ja eläintuotteiden eläinlääkärintarkastuksia varten hyväksytyistä rajatarkastusasemista Islannissa ja Norjassa.

Valvontaviranomainen siirsi päätöksellään N:o 68/12/KOL asian sitä avustavan EFTAn eläinlääkintäkomitean käsiteltäväksi. Komitea hyväksyi yksimielisesti ehdotuksen luettelon muuttamisesta. Tässä päätöksessä säädetyt toimenpiteet ovat viranomaista avustavan eläinlääkintäkomitean yksimielisen lausunnon mukaisia, ja niiden lopulliseen tekstiin ei tehdä muutoksia,

ON HYVÄKSYNYT TÄMÄN PÄÄTÖKSEN:

1 artikla

Euroopan talousalueesta tehdyn sopimuksen liitteessä I olevan I luvun 1.2 jakson 39 kohdassa olevassa luettelossa, jossa mainitaan kolmansista maista tuotavien elävien eläinten ja eläintuotteiden eläinlääkärintarkastuksia varten hyväksytyt rajatarkastusasemat Islannissa ja Norjassa, olevan rajatarkastusasema Båtsfjord Portin (Traces-koodi NO BJF 1) hyväksyntä on jälleen voimassa.

2 artikla

Toimivaltaiset kansalliset viranomaiset suorittavat kolmansista maista Islantiin ja Norjaan tuotavien elävien eläinten ja eläintuotteiden eläinlääkärintarkastukset tarkoitukseen hyväksytyillä rajatarkastusasemilla, jotka luetellaan tämän päätöksen liitteessä.

3 artikla

Kumotaan 30 päivänä marraskuuta 2011 annettu EFTAn valvontaviranomaisen päätös N:o 367/11/KOL.

4 artikla

Tämä päätös tulee voimaan 13 päivänä maaliskuuta 2012.

5 artikla

Tämä päätös on osoitettu Islannille ja Norjalle.

6 artikla

Tämä päätös on todistusvoimainen englannin kielellä.

Tehty Brysselissä 13 päivänä maaliskuuta 2012. EFTAn valvontaviranomaisen puolesta Sverrir Haukur GUNNLAUGSSON Kollegion jäsen Xavier LEWIS Johtaja, oikeus- ja hallintoasiat

(1) EYVL L 24, 30.1.1998, s. 9.

(2) EUVL L 170, 30.6.2011, s. 39, ja ETA-täydennysosa N:o 36, 30.6.2011, s. 39.

(3) EUVL L 43, 16.2.2012, s. 43, ja ETA-täydennysosa N:o 9, 16.2.2012, s. 43.